Увекавечыць у Смаргоні памяць аб існаванні ў горадзе калісьці знакамітай мядзведжай школы прапанаваў ураджэнец Смаргоні, заслужаны дзеяч мастацтваў, скульптар Уладзімір Церабун. У цяперашні час працы над помнікам набліжаюцца да завяршэння. Ён будзе ўяўляць сабой скульптурную групу − мядзведзя з павадыром-скамарохам. Аўтар прыступіў да вырабу глінянага злепка ў натуральную велічыню, на падставе чаго вырабяць чыгунную скульптуру.